Downloaded from YTS.LT
Official YIFY movies site: YTS.LT
25-43 med 2?
Korrekt.
Første gruppe kan stoppe ved floden.
Anden gruppe kan også stoppe ved floden.
De siger, der allerede er en kø.
Okay. 10-4, modtaget.
En melding til alle, der er...
Der er fire personer på vej i vandet
lidt længere nede ad floden.
Ved du hvad? Det er dem.
Jeg er ved 42-hegnet
på vej mod øst.
Okay. 10-4, modtaget.
U.S. BORDER PATROL ER EN AF LANDETS STØRSTE POLITISTYRKER
MED NÆSTEN 20.000 BETJENTE.
Det er fint. Sæt dig i stolen lige her.
DE ER EN DEL AF USA'S TOLD- OG GRÆNSEKONTROL (CBP)
OG FORETOG OVER 2 MILLIONER PÅGRIBELSER I 2023.
Okay.
Præsenter dig og fortæl os om din karriere.
Hvor du har arbejdet.
Rodney Scott.
Jeg startede i 1992, tidligt,
som grænsevagt her i San Diego.
Senere blev jeg patruljeleder i El Centro,
så kom jeg tilbage til San Diego som chef.
Og til sidst
blev jeg chef for grænsepatruljen
i februar 2020.
Hvad er vigtigheden?
Hvad er der på spil i denne mission?
På et fundamentalt plan
har grænsepatruljen ansvar for at beskytte USA.
Vi vil vide, hvad og hvem der kommer ind i vort hjem.
Man ved ikke om det er narkosmuglere.
Eller om det er menneskesmuglere.
Man ved ikke, om det er terrorister.
Og hvis man ikke har nogen,
der kigger på, hvem og hvad der kommer ind,
er vi i fare.
Vi har 328 grænseovergange,
hvor folk bør komme ind og ud af landet,
og grænsevagternes job er at sikre netop det.
SAN YSIDRO GRÆNSEOVERGANG SAN DIEGO, CA
28. MAJ 2010
Han kæmper ikke imod.
Hvorfor bruger i fysisk magt mod ham?
Jeg ved ikke, hvad der sker, men...
Han gør åbenlyst et eller andet. Han samarbejder jo ikke.
SAN DIEGO, CA
Han var en illegal indvandrer,
som betjente forsøgte at føre tilbage til Mexico.
Men ved grænsen gik der noget galt.
Hændelsen foregik ved San Ysidro grænseovergangen.
Manden er nu i livstruende tilstand på et lokalt hospital
og ventes ikke at overleve.
Det var omkring middag.
Vi hørte noget på nyhederne
om et dødsfald på en tilbageholdt ved grænsen fra aftenen før.
Han lå i respirator,
en mr. Anastasio Hernández.
Normalt,
i en almindelig mordefterforskning,
er der en orientering kort efter hændelsen.
Når man har et dødsfald, eller døden er uundgåelig,
så kommer drabsafdelingen.
Men i dette tilfælde underrettede grænsevagterne os ikke.
Vi fik så at vide,
at det blev anset som værende af helbredsårsager.
Så folk var taget hjem
fra nattevagten.
Vidner var ikke tilbageholdt.
Og gerningsstedet var blevet rengjort.
Det var væk. Der var intet gerningssted at undersøge.
Vi havde altså intet billede af,
hvad der var foregået.
MOUNT HOPE KIRKEGÅRD SAN DIEGO, CA
MARIA PUGA ANASTASIOS HUSTRU
Jeg husker,
at der kom et par betjente hjem til os,
som sagde, han havde været i slagsmål.
Og at han lå på hospitalet.
Men de sagde ikke, hvad der var sket.
Vi kom til hospitalet.
Og en sygeplejer gik forbi.
Han sagde: "Anastasio er i kritisk tilstand."
Og...
jeg glemmer aldrig udtrykket
i min datters ansigt,
da hun vendte sig mod mig og sagde, han allerede var død.
Jeg tryglede Anastasio om at komme tilbage.
At han skulle rejse sig.
For vores børn.
For vi har brug for ham.
Vi var sammen i 20 år i San Diego.
Vi har fem børn.
Men Anastasio var uden dokumentation.
Og han blev deporteret.
Man han sagde: "Jeg ved, hvordan, jeg krydser grænsen, bare rolig."
Vi havde aldrig forestillet os, det her ville ske.
Men jeg lovede min familie.
Jeg sagde: "Det slutter ikke her."
Det slutter ikke her.
For en måned siden døde Anastasio Hernández
efter at være blevet ramt med en strømpistol
af betjente fra grænsepatruljen.
Først: hvem var Anastasio Hernández?
Han var 42 år gammel.
Han havde været 26 år i USA,
kom illegalt som teenager for at arbejde her.
Han byggede swimmingpools her. Han havde en kone
og fem børn, amerikanske statsborgere, der bor her.
Vi afventer et civilt søgsmål om et par uger
på vegne af familien.
Det var Maria, jeg mødte.
Og hun var selvfølgelig knust,
men hun sagde simpelthen bare:
"Jeg vil have retfærdighed."
Og da jeg tog sagen,
forstod jeg, at denne slags civile søgsmål
mod grænsepatruljen
er som at ville fælde kongen.
Man skal sikre sig, at man rammer rigtigt.
Vi vidste,
at det nok blev svært,
men vi vidste også
helt fra starten,
at der var mere i denne sag,
for grænsepatruljen
blev bedt om at indlevere beviser og information,
og på enkelte kritiske områder
havde de ikke gjort det.
Tidligt i efterforskningen
fik noget video fra et vidne,
men man kunne ikke rigtig se noget.
Så vi ville gerne have video fra grænsepatruljen
for at se, hvad der var sket.
Det er et grænseområde, der kaldes Whiskey 2.
Det er der, hvor de deporterede følges ud.
Så vi gik ud fra, at der var kameraer, hvilket der var.
Men de sagde, de ikke havde videoen fra det kamera,
og de blev ved at undvige os.
De sagde, de ikke vidste, hvordan systemet fungerede.
De gav os også en forkert lokalitet på et tidspunkt.
På et tidspunkt gav de os en anden video,
fra før transporten af mr. Hernández,
men det var alt, vi fik.
Det var frustrerende.
Man tænker, at ved verdens travleste grænseovergang
kunne vi få den video, og at den eksisterede,
men vi fik den aldrig.
Der var en sag,
her fra San Diego angående Anastasio Hernández Rojas.
Husker du den sag?
Ja, det gør jeg.
Det var en indvandrer, som grænsepatruljen havde pågrebet.
De skulle sende ham tilbage,
og han flippede ud.
Adskillige betjente kom til, og til sidst
endte han med... Han afgik ved døden.
Kan du tale om
overvågningsvideoen, som teamet ikke indleverede?
Hvad mener du om det?
Jeg ved ikke noget specifikt,
men jeg ved, at mindst ét kamera
som de mener, var blevet slettet, ikke var et ægte kamera.
Det var et falsk kamera,
der var blevet sat op for mange, mange år siden,
da grænsepatruljen havde et underkontor
på den grænseovergang,
og det skulle afholde folk fra
at hoppe fra gangbroen og løbe nordpå.
Men det var bogstavelig talt et falsk kamera fra 1990erne,
som aldrig var sat til noget sted.
San Diego har en meget begrænset videokapacitet,
og det meste er ret forældet.
Der var intet, der...
Jeg har ikke set beviser for,
at der var noget, der blev slettet, eller manglede.
Okay. Så...
der var ingen slettet video.
Der var ingen slettet video. Nej.
JULI 2010
10 News har fået nye detaljer her til aften
om indvandreren, der døde efter deportering.
Obduktionsrapporten er offentliggjort
i Anastasio Hernández' kontroversielle dødsfald.
Men det gør blot mysteriet, om hvad der skete, endnu større.
Embedslægen i San Diego
anslår dødsårsagen
som et hjerteanfald grundet striden med grænsepatruljen.
Men der blev også fundet metamfetamin i hans blod,
som rejser spørgsmålet,
om hvorvidt mefamfetamin havde en del af skylden i striden?
VIDNEFORKLARING
Vil sagføreren venligst præsentere sig
og angive hvem, man repræsenterer?
Gene Iredale for sagsøgerne,
og jeg er her med Maria Puga, som er enken.
Forstår du, at du er under ed?
Ja.
Og at denne ed afkræver, at du fortæller sandheden?
Ja.
GRÆNSEVAGT
Lad os tale om mødet med mr. Hernández.
Fra din observation af Anastasios opførsel
virkede han ikke beruset, korrekt?
Han virkede ikke beruset.
Og...
I fandt ingen våben?
-Nej. -Vel?
-I fandt ingen stoffer? -Nej.
Så...
Han virkede ikke påvirket af stoffer, korrekt?
Det kan jeg ikke sige med sikkerhed.
På dette tidspunkt kørte I ham...
...til området, kaldet Whiskey 2?
Ja.
Han skulle sendes tilbage til Mexico?
Ja.
Så I begyndte at fjerne hans håndjern.
Ja.
Da først ét af håndjernene blev taget af,
begyndte han at blive så urolig,
at det virkede farligt for jer.
Lyder det korrekt?
Ja.
Og du tog fat i Anastasio, korrekt?
Ja.
Og der opstod håndgemæng mellem dig og ham?
Ja.
Han sparkede mod betjentene.
Han smed sig rundt, han smed sin krop rundt...
ligesom en alligator.
Hvis du forestiller dig tv-serien The Crocodile Hunter,
og det en krokodille gør, når den dræber et bytte,
og den ruller rundt og vrider sig.
Husker du, om mr. Hernández
på noget tidspunkt holdt op med at gøre modstand?
Nej, jeg kan ikke.
Det skete ikke, så vidt du ved?
Ikke så vidt, jeg husker, nej.
Så du begyndte at bruge fysisk tvang?
Jeg brugte fysiske teknikker, ja.
Er du uenig i brugen af ordet tvang?
Nej.
Du brugte tvang, ikke?
Jeg vil nærmere beskrive det som fysiske teknikker.
Ved du, hvordan man på spansk siger:
"Jeg kan ikke få luft"?
Nej.
Hørte du ham sige,
"Jeg kan ikke få luft"?
Nej.
Hvis man råber og skriger,
bruger man luft og trækker vejret.
På det tidspunkt
kiggede du på en flok personer, der havde samlet sig.
-Er det sandt? -Ja.
Og folkene i flokken,
nogle af dem sagde,
"Stop med den brutalitet," eller den slags.
"Stop det, I laver." Ja.
"Stop med at slå og skade ham."
Korrekt.
Og jeg forstod ikke, hvad de...
Altså, det var vel hans skrig, da de...
da han skreg,
"I skader mig, stop med at slå," den slags.
Og flokken tog fat i det
og gentog praktisk talt bare, hvad han sagde.
Og jeg så på ham, og jeg så på flokken.
Sådan, "Hvem... Der er ingen, der slår ham."
Han ligger bare på jorden,
og slår sit hoved ned i jorden.
Han skader sig selv.
Så jeg forstod ikke, hvorfor han sagde sådan.
Så han slog hovedet ned i jorden?
Ja.
Den primære bekymring var, at han skadede sig selv,
og vi ville undgå, at han skadede sig selv eller os.
Så én af grundene til, at I smed ham ned,
var for hans egen sikkerheds skyld?
Korrekt.
Og flokken troede, fejlagtigt,
at det var et brutalt overgreb, ikke?
Korrekt.
Og de fattede ikke,
at mr. Hernández slog sit eget hoved
og selv forårsagede sin egen smerte, korrekt?
Og de fattede ikke,
at betjentene udførte deres arbejde
og intet andet, korrekt?
De ville stoppe ham i at skade sig selv.
Ja.
Og det lykkedes indtil afslutningen,
hvor han desværre ikke længere trak vejret, korrekt?
Ja.
Så langt hjalp de ham da i det mindste.
Mange tak, Esel.
Vi afslutter her kl. 13.25.
På det tidspunkt
havde vi betjentenes vidnesbyrd.
Vi havde en video, hvor man intet kunne se.
Og der var intet andet.
Ingen sag.
Jeg har været journalist i mange år.
JOHN CARLOS FREY EFTERFORSKENDE JOURNALIST
Og hele min karriere har jeg
rapporteret angående grænsepatruljen.
Så da Anastasio blev dræbt,
vidste jeg, jeg måtte undersøge det.
Og jeg begyndte med at ringe til,
hvem end der havde ansvar:
Grænsepatruljen, San Diego Politi,
og der var utrolig sparsom information.
Men der var øjenvidner,
og man kan høre dem på videooptagelsen.
Politiet havde ikke kunnet spore dem.
Så det blev en jagt for mig.
Jeg brugte omkring en måned
på at interviewe folk syd for grænsen,
enhver der var tilknyttet sagen.
Og til sidst fandt jeg endnu én,
der var til stede den aften.
Vedkommende stod på broen
og havde en video.
Det var nye beviser,
men de var utroligt bange for at træde frem
på grund af mulig hævnaktion fra grænsepatruljen.
Så personen sagde:
"John må gerne kontakte mig,
men jeg giver ikke videoen.
Han kan ikke se videoen.
Men jeg kan fortælle ham,
hvad jeg så."
Kan du lave en lille beskrivelse
af oplevelsen?
Jeg stod på gangbroen.
Direkte ovenover
alt det, der blev gjort mod Anastasio.
Kunne du se ansigter?
Jeg kunne se ansigter.
Grænsepatruljen...
sagde, at Anastasio var kamplysten.
At han måske var på stoffer.
Så du noget af det?
Det var ikke det, jeg bevidnede.
De brugte strømpistol mod ham.
Og han blev tævet.
Og hvorfor tog du din telefon frem
og begyndte at optage?
Jeg hørte et skrækindjagende skrig.
Men der var folk til stede,
som også så det og kom gående forbi.
Og en af betjentene vendte sig mod dem
og tog deres telefon
ud af hænderne på dem
og sagde: "Hvad filmede du?
Jeg sletter det."
Hørte du ham sige det?
Ja.
Så jeg er bare...
virkelig bange.
Jeg talte længe med hende.
På det tidspunkt var hun 22 år gammel,
og hun var virkelig skræmt.
Så hun lukkede sig simpelthen.
Tiden gik...
Måneder.
Men jeg havde hendes mobilnummer.
Så jeg sendte hende nyhedshistorier,
mistænkelige sager,
om folk der blev skudt, folk der blev dræbt,
folk der blev tævet ved grænsen.
Og jeg tror, det blødgjorde hende.
Det tog mig to år,
men til sidst sagde hun:
"Jeg sender dig videoen."
Så hun sendte mig en CD
i en kuvert,
og afsenderen var bare "Disneyland".
Du gode gud.
Gå videre!
Kom væk herfra.
Du godeste.
Gå tilbage til der, hvor du startede.
I deres vidneudsagn sagde betjentene,
at han rejste sig,
han forsøgte at angribe dem,
han kastede sig efter dem,
han sparkede dem.
Men her ser jeg ikke andet end én, der ligger på jorden.
Okay, lad mig lige
fjerne lidt af støjen her,
så vi kan se lidt bedre.
I dette øjeblik
kan man høre en af betjentene
råbe tre gange i træk: "Ikke gøre modstand!"
Ikke gøre modstand!
Men han gør ikke modstand.
Så jeg tror, at det der sker, er,
at han ikke siger: "Ikke gøre modstand!" til Anastasio.
Han siger, "Stop modstanden"
så alle dem, der ser på,
skal tro, at fyren gør modstand.
Man kan se betjente i flok, der slår og slår.
Man kan se armen og knytnæven.
Og én af betjentene griber fat i hans bukser.
Jeg kan ikke sige, hvad der sker i betjentenes hoved,
men det føles, som om de bare gerne vil straffe ham,
for han udgør jo ingen trussel.
Hvad vil vi have?
Retfærdighed for Anastasio!
Hvornår vil vi have det?
Nu!
Hvad vil vi have?
Retfærdighed for Anastasio!
Latino-samfundets grupper afkræver svar på,
Anastasio Hernández Rojas' død.
Hidtil uset video fra for to år siden,
som er fremskaffet af John Carlos Frey, og blev vist
i en landsdækkende særudgave på Friday night on PBS,
har skabt fornyede krav om retfærdighed i sagen.
Der var lignende protester
i flere andre byer i dag,
herunder Boston, Los Angeles, Miami og San Francisco.
Lad være at gemme jer bag jeres politiskilt!
Lad være at gemme jer bag jeres uniformer!
John Carlos Frey, hvad bliver det næste i sagen?
Vi kender til det civile søgsmål. Hvad bliver det næste?
Vi kender ikke betjentenes navne.
Der er ingen kriminel efterforskning i denne sag.
Familien har ventet to år,
så vi håber, at kongressens medlemmer ser det her,
og begynder at skubbe sagen lidt længere frem.
JULI 2012
Vi havde allerede en civilsag kørende,
men da der opstod et ramaskrig i offentligheden,
gik Justitsministeriet endelig ind i sagen.
De igangsatte en nævningeefterforskning
for at undersøge individuelt strafansvar.
Og det foregår,
alt imens vi fortsætter med afhøringer i civilsagen.
CBP BETJENT
Du er klar over, at der foregår en nævningeefterforskning.
Er det sandt?
Ja.
Og at det drejer sig om en strafferetlig efterforskning
i forbindelse med Anastasio Hernández Rojas' død?
Ja.
Okay.
På selve aftenen for hændelsen
med mr. Hernández,
var det da dig, der gav ham stød med strømpistolen
og var til stede, da han holdt op med at trække vejret?
Protest. Mangler fundament,
og jeg råder dig til at nægte at svare.
Jeg nægter at svare baseret på min ret under femte forfatningstillæg.
Så snart
der blev brugt strømpistol,
gik du over for at tilbageholde en mand og en kvinde,
der havde en kameratelefon, korrekt?
Efter råd fra min sagfører
må jeg desværre afslå at besvare det spørgsmål.
Du ville bruge strømpistolen,
selvom han ikke modsatte sig på nogen måde.
Det nægter jeg at svare på.
Du troede, at manden og kvinden
havde optaget video af hændelsen.
Er det korrekt?
Efter råd fra min sagfører
må jeg desværre afslå at besvare det spørgsmål.
Du ønskede at gøre ham ondt.
Er det sandt?
Det nægter jeg at svare på.
Og derefter tog du selv
og slettede videoen på den kameratelefon.
Korrekt?
Efter råd fra min sagfører
kan jeg desværre ikke besvare det spørgsmål.
Så snart nævningetinget har gjort sit arbejde og frifundet os,
kan jeg besvare det.
Nu hvor Justitsministeriet har bekræftet,
at et nævningeting efterforsker sagen,
ved en pressekonference i morges,
sagde Anastasio Hernández Rojas' familie,
at det er et skridt i den rigtige retning.
Det har været to års kamp og venten.
Og jeg er taknemmelig for, at Justitsministeriet
nu efterforsker sagen.
Det lader til, at Justitsministeriet rent faktisk gør sit arbejde.
De har svoret, at de vil
bruge alle deres midler til at efterforske sagen,
og det lader de til at gøre.
SEPTEMBER 2013
14 MÅNEDER EFTER ANNONCERINGEN AF STORJURYENS EFTERFORSKNING
ER DER INTET NYT OM SAGEN FRA JUSTITSMINISTERIET.
10 News har kontaktet statens advokater,
men eftersom det er et aktivt søgsmål,
er der ingen kommentarer.
APRIL 2015
Vi har nu afventet storjuryen
i tre år.
Vi ved ikke, om de er tæt på en konklusion eller ej.
Vi har indgivet forespørgsler, men vi har ingen svar.
Vi ved allesammen, at de er skyldige.
Og mine børn spørger stadig: "Hvorfor dræbte de min far?"
Hvorfor?
Jeg ved ikke, hvad jeg skal svare dem.
De vokser op
og fortsætter med den smerte.
Så...
vi ønsker os,
at der kommer retfærdighed.
NOVEMBER 2015
Fredag annoncerede Justitsministeriet,
at ingen grænsebetjente vil blive retsforfulgt
for drabet på Anastasio Hernández Rojas.
Justitsministeriet siger, at der ikke er nok beviser
til at rejse føderale tiltaler mod betjentene,
til trods for, at øjenvidne-video
viser ham få stød og tæsk.
Føderale embedsmænd mener ikke, at betjentene handlede med ond hensigt.
De siger, at hans metamfetamin i blodet også medvirkede til hans død.
Det er en sønderknusende beslutning
for Anastasios familie,
men told- og grænsekontrollen
har i mange år nydt godt af
reel straffrihed i dette land.
U.S. BORDER PATROL HOVEDKVARTER WASHINGTON D.C.
Jeg hedder Raul Ortiz.
Jeg er chef for USA's Grænsepatrulje.
Kan du fortælle mig...
hvad der gør grænsepatruljen anderledes end landets andre ordensmagter?
Vi er dybt traditionsbundne,
og jeg er ekstremt stolt af det faktum,
at vi har 98 års tradition,
som vi startede med og stadig holder fast i.
Vi anser os selv som en slags paramilitær,
så vi har en rangstruktur.
Omkring 36 procent af mine officerer har en militær fortid,
så vi er dybt traditionsbundne.
Vores motto er Først Æren,
og den lever og ånder vi for.
Så...
føler du, at jeres job bliver forstået af offentligheden?
Slet ikke.
Jeg føler, der er en alvorlig fejlopfattelse af,
hvad der foregår
i en del af disse grænseområder, i de lokalsamfund. Men vi er også
en stor organisation i ordensmagten.
Når man overvejer de næsten 3.000 funktionærer,
og de næsten 20.000 grænsebetjente,
plus leverandører og andre,
altså, 24.000 mennesker er involveret i grænsepatruljen.
Et budget på 6,1 milliarder dollars
er bundet til USA's grænsepatrulje.
Så det er et voldsomt stort pres,
men der er også høje forventninger om,
at vi gør alt, vi kan,
for at sikre vores grænser, værne om vores lokalsamfund
og om hinanden.
I denne film
giver vi et indblik i sagen om Anastasio Hernández Rojas i San Diego.
Kan du huske den sag?
Jeg husker den svagt,
men ikke nok til at føre en samtale om den.
Ja, den foregik ved Whiskey 2? Ja.
Så i næsten 100 år har vi haft grænsepatruljen...
men uden en eneste vellykket retsforfølgelse
af en grænsebetjent i en sag om et dødsfald.
Det bør du lige tjekke.
Den statistik.
Og jeg vil gerne... Ja.
Det ville jeg være påpasselig med at sige, fordi...
Jeg kan komme på én:
Compian Ramos.
Blev han ikke benådet?
Jo, men han blev stadig retsforfulgt med succes... Ja.
Og retsforfølgelsen er ikke...
det skøn foretager vi ikke her, men det er op til
de føderale anklagere, der ender med sager,
når efterforskningen er fuldbyrdet, så...
CBP NÆVNTE FLERE ANDRE SAGER, HVOR BETJENTE VAR BLEVET RETSFORFULGT.
INGEN AF DEM VAR SAGER OM VOLD MED DØDEN TIL FØLGE.
Okay.
Så, der er altså intet problem med at tage ansvar.
Der er passende opsyn og ansvarlighed i grænsepatruljen.
Der er passende ansvar og opsyn
i U.S. Border Patrol, CBP og DHS.
Og vi tilføjer løbende mere opsyn,
om det så er
at gennemgå vores politik om brug af magt,
eller vores arbejde med andre organisationer...
Vi stræber kontinuerligt efter
at være bedre som organisation.
FEBRUAR 2017
Selvom Justitsministeriet
ikke retsforfulgte betjentene,
kæmpede vi stadig en civilsag.
Men staten havde forsinket civilsagen
i tre år ved at anke.
Og jeg var blevet
bekymret om at miste vidner.
Jeg var bekymret for al den tid, der var gået.
Så vi besluttede at indgå forlig i civilsagen.
FAMILIE ACCEPTERER 1 MIO DOLLARS I FORLIG OM DØD VED GRÆNSEN
Først vil jeg gøre klart, at dette forlig ikke er retfærdighed.
Min mands liv har ikke nogen pris.
Vi må blive ved at anmelde
alle de overgreb, som denne myndighed begår.
For jeg ønsker ikke, at andre familier skal gennemgå samme smerte.
Jeg ønsker ikke...
flere Anastasioer.
Dette var et af hans favoritsteder at tage hen til.
Det er mange år siden, men...
det føles som i går,
at alt det her skete.
Du kan stadig føle ham.
Ja.
Jeg har et billede af Anastasio.
Og før jeg går hjemmefra, taler jeg med ham.
Altid.
Svarer han dig så?
En dag gør han, okay?
Men denne...
Jeg har en forpligtelse til...
at søge retfærdighed for min mand.
Men civilsagen er slut.
Også storjuryen.
Alt er afsluttet.
For at opnå den retfærdighed, du søger,
virker vejen svær og hård.
Ja, de mente jo, at ved at overrække en check...
Det var det. Der har du din retfærdighed.
Men vi vil have dem til at lytte til os.
Der må være en måde
at få dem til at forstå og til at se,
at dette var en uretfærdighed.
BERKELEY, CA
BERKELEY JURA UNIVERSITY OF CALIFORNIA
Okay, så...
I dag skal vi nørde
om international menneskeretslov. I dette kursus
vil jeg tale om, hvad menneskerettigheder er,
med hensyn til deres juridiske beskyttelse.
En del af, hvad jeg ønsker
at akulturere jer for, er, hvad det er, I ikke ved
og hvad I skal vide
for at kunne besvare det pågældende spørgsmål.
Grænsepatruljen har forhindret denne sag
så meget, som de har kunnet,
og vi er trætte af det,
for det er tydeligt for os,
at noget er råddent gennemgående i denne myndighed.
Andrea Guerrero fra sammenslutningen af lokalsamfund ved den sydlige grænse
er min klassekammerat fra jurastudiet.
Da hun fortalte mig om Anastasios sag,
havde jeg tilbragt
de seneste ti år på at føre sager om udenretslige drab
i Colombia og Guatemala,
og det var helt det samme for mig.
Jeg sagde: "Har du overvejet
at føre sagen ved en international domstol?"
Det er det eneste sted, hvor man kan sagsøge USA
for brud på menneskerettighederne.
De kan ikke sætte nogen i fængsel,
men de kan udfordre hele grænsepatruljens system,
for den måde, vi definerer
magtmisbrug på i USA,
kan være et brud på folkeretten.
Dommerne i den Inter-Amerikanske Kommission er
eksperter i international menneskeretslovgivning.
Så de vil føre sagen
ifølge de love.
Ikke ifølge USA's hjemlige love.
Hvad vil der så ske?
Hvad er formålet?
Hvis kommissionen fastslår...
at USA krænker menneskerettighederne.
Og det giver os en mulighed for
at ændre politikken i USA.
For at vi skal kunne anlægge denne sag
må vi genåbne efterforskningen,
men vi skal også vide mere om,
hvordan grænsepatruljen opererer.
GRÆNSEVOLD LOKALT ARRANGEMENT
Vores næste gæst er en meget modig person.
Hun arbejdede for USA's grænsepatrulje
og er nu endt som kritiker
og som vores stærke allierede i disse kampe.
Jenn Budd.
Pedro
talte om, hvordan
grænsebetjentene udfører masser af brutalitet
og hæslige forbrydelser mod indvandrere,
men at grænsebetjentene aldrig stilles til ansvar.
Lad os bare nævne den seneste hændelse.
De hævdede, at en ung mand tog en sten
og ville kaste den mod en betjent,
så betjenten måtte skyde ham fire gange og dræbte ham.
Det er fuldstændig vanvittigt.
Men det er ikke
kun indvandrere.
Det sker også for amerikanske borgere,
der kommer i kontakt med grænsebetjente,
og det har jeg et problem med.
Jeg var grænsebetjent i seks år.
Jeg forlod jobbet i juni 2001.
Jeg havde valget mellem at lade mig forfremme
og holde mund omkring nogle af de ting,
som min chef begik,
eller bare sige op.
Så jeg endte med at sige op,
og jeg begyndte på denne rejse mod
at forsøge at forstå mit engagement som grænsebetjent,
for jeg følte, jeg var del af et grusomt system.
Og jeg føler mig plaget af skyld over,
at jeg nogensinde har båret den uniform.
Så mit mål blev
at fortælle sandheden om grænsepolitiet.
På et tidspunkt
slog jeg mig sammen med Southern Border Community-sammenslutningen.
Og Andrea bad mig
komme ind, og hun sagde:
"Vi vil bede dig kigge på Anastasio-sagen
og om du kan få øje på noget."
Og Maria Puga, Anastasios enke, var der tilfældigvis.
Jeg fortalte hende, hvad jeg ville gøre,
og sagde: "Jeg ved jo ikke, om jeg finder noget."
Og Maria kastede armene omkring mig og begyndte at græde
og sagde: "Jeg vidste, at ikke alle grænsebetjente kunne være onde."
Sådan blev jeg involveret.
Zoe! Kom her, Zozo.
God pige.
Du er sådan en god pige.
Sådan en god pige, Zozo.
ET STED NÆR GRÆNSEN MELLEM USA OG MEXICO
Hej, mr. Frey. Mit navn er Jenn Budd.
Jeg er tidligere betjent i USA's grænsepatrulje.
For nyligt blev jeg bedt om at kigge på Anastasio Hernández-sagen.
Jeg kan forstå, at du har foretaget en del arbejde på den,
og der er noget, jeg ikke tror, I er klar over.
SAN DIEGO, CA
Er du nogensinde stødt på forkortelsen CIT,
for Critical Incident Team?
Jeg ringede til et par betjente, jeg kendte,
og en af dem havde 20 år på bagen og skulle snart pensioneres,
men havde aldrig hørt om det.
Men i retsdokumenterne,
i de føderale retspapirer fra civilsøgsmålet,
var der én omtale i hele efterforskningen
fra forsvarsadvokaten for betjentene.
"Jeg har gennemgået
San Diego Politis efterforskningsrapport,
og grænsepatruljens CIT-rapport."
Og jeg tænkte:
"Hvad er det?"
Familien vidste ikke, hvad CIT-rapporten var.
Advokaterne vidste ikke, hvad CIT-rapporten var.
Er det ikke bare en slags HR-rapport?
Det ved jeg ikke.
Men der er ingen
fremadrettet information fra myndigheden
angående, hvad et CIT-team er.
Jeg fandt ét regeringsdokument, og det er
Brug af Magt Politik-Håndbogen fra 2010,
som siger,
at RO'en, som er den ansvarlige tilsynsførende på stedet,
kan igangsætte en parallel undersøgelse
af en hændelse, via et Critical Incident Team.
Og jeg tænkte:
"Hvad?"
For i 2014
kom CBP og grænsepolitiet med en ny Brug af Magt Manual,
og CIT er fuldstændig slettet derfra.
De fjernede det.
Men eksisterer de stadig?
Det ved jeg ikke.
Du skal finde betjente,
der er villige til at træde frem og tale om det.
LISTE OVER GRÆNSEBETJENTE Anastasio Hernández-sagen
Jeg er journalist og arbejder på en historie om Anastasio Hernández,
og jeg vil enormt gerne tale med dig.
Hallo?
Hej. Jeg vil gerne snakke med mr. xxx.
Ja.
Hej. Mit navn er John Carlos Frey. Jeg er journalist
og arbejder på en historie om Anastasio Hernández...
Farvel.
Hallo?
Hej, det er xxx, jeg kan ikke besvare lige nu.
Mit navn er John Carlos Frey.
Det er en sag, der ligger en del år tilbage,
og jeg ville enormt gerne tale med dig om den.
Tillykke, og frygt ikke.
Men du har ringet til den største mand, du har mødt.
Læg dit navn og nummer, og så ringer jeg tilbage.
Fortsæt ligeud.
-Hallo? -Hej.
Hvordan går det?
Mr. xxx?
Jeg er journalist. Jeg hedder John Carlos Frey.
Vi laver en historie om Anastasio Hernández Rojas.
Drej til venstre om 20 kilometer.
Hvad handler det om?
Om Anastasio Hernández Rojas.
En sag, der foregik for en del år siden.
Han var involveret...
Nej, vi ved slet ikke... Jeg ved ikke, hvem den person er.
Drej til venstre om 30 kilometer.
Hej, mr. xxx.
Hej.
Jeg er journalist.
Jeg ved, hvem du er.
Vi taler ikke med dig, så tak for din tid.
Okay.
Hej, hvordan går det?
Super. Ingen gider tale med mig.
Hvad med dig?
Jeg har det godt.
Der er et par ting. For det første,
for mig, Critical Incident Teams.
Jeg ved slet ikke, om de eksisterer.
Har du fundet andet
end den lille bid information?
Så...
jeg så en lille bid på Twitter fra
chefen for Tucson-sektoren.
Vent, jeg downloadede den på min telefon her.
Der står:
Den 16. juni var en grænsebetjent i Nogales, Arizona,
involveret i en sag om magtanvendelse,
der involverede et tjenestevåben.
Og mere står der ikke.
Men så fandt jeg en lokal nyhedsrapport, der siger,
at Nogales Politi ankom på stedet,
men ikke blev tilladt at efterforske.
Så, at de prøver at skjule information fra Nogales Politi er bare...
virkelig sært, synes jeg.
Hvordan ved du, at der blev sendt et CIT team?
Det ved jeg ikke.
Men jeg synes, det er mistænkeligt.
NOGALES, AZ
En kvinde siger, hun blev skudt i hovedet
af en grænsebetjent i Nogales.
Kvinden siger, hun stadig ikke ved,
hvorfor der blev handlet så voldsomt mod hende.
Her er ABC 15s efterforsker Liliana Soto.
Godmorgen.
Jeg vil gerne tale med korporal Mintz.
-Mintz? -Ja. Der var en hændelse
i juni måned i år,
hvor en kvinde blev skudt i hovedet af grænsebetjente,
og jeg ville gerne stille nogle spørgsmål.
Okay. Giv mig et øjeblik.
Mange tak.
Jeg er John. Godt at møde dig.
Sergent Angulo.
Skal jeg tage maske på?
Ja. Hvad kan jeg hjælpe med?
Der var en hændelse her.
Grænsebetjente skød en person i baghovedet.
Ved du, hvad jeg taler om?
Jeg kender til hændelsen.
Jeg kan ikke kommentere på den.
Jeg er ikke i grænsepatruljen, så jeg kan ikke kommentere.
Men kan du sige, hvad protokollen er
for et skyderi i grænsepatruljen?
Det kan jeg ikke kommentere på.
Så du er her blot for at sige, at du ikke kan sige noget?
Korrekt.
Hey, er det ikke chefen derovre?
Han taler ikke med os.
Undskyld.
Er du politichef Bermudez?
Ja.
Vi prøvede at tale med en betjent derinde
og spurgte til en protokol, som I har her
med grænsepatruljen.
Kan du tale i to sekunder?
-Jeg kan give en kort kommentar. -Godt.
Men hvad angår en samtale, så diskuterer vi ikke
andres efterforskning blot på grund af professionalisme
og den juridiske del af det.
-Okay. -Hvad var dit spørgsmål?
Der var en hændelse
for et par måneder siden, hvor en kvinde blev skudt af en grænsebetjent.
Det virker ikke, som om Nogales Politi
overhovedet blev indblandet.
-Klart. -Hvordan skal det forstås?
Protokollen har altid været,
at vi faktisk aldrig har efterforsket
sager i forbindelse med skyderier blandt grænsepolitiet.
Og det er noget, der er besluttet
for, du ved, så længe jeg kan huske tilbage.
Kender du til CIT teams? C-I-T?
Åh, Critical Incident Team. Ja.
Og hvad er deres rolle på gerningsstedet?
Aner det ikke. Du må spørge dem.
Jeg kan ikke...
Jeg ved, hvad jeg ved,
og ikke, hvad jeg ikke ved, så...
Núñez.
Mr. Nuñez, mit navn er John Frey.
Hvad vil du, John?
Vi prøver at få information
til en rapport om jeres Critical Incident Teams, CIT.
Jeg kan ikke finde noget online.
Send mig en e-mail.
Okay.
Eksisterer de? Kan du svare på det?
Ved du hvad...
Jeg har ikke nogen idé om
hvad...
Hvad jeg taler om?
Ja.
Jeg bekræfter heller ikke noget,
så lad venligst være at fejlcitere mig eller noget.
Bare send mig en e-mail, tak.
Tak skal du have.
CIT findes
Du stiller spørgsmål. Her er nogle svar.
CIT Præsentation Intern.pdf
CRITICAL INCIDENT- EFTERFORSKNINGSTEAM
INDSAMLING AF BEVISER OG BEHANDLING
Hvad er CIT?
Etableret i september,1987
for at efterforske myndighedsrelaterede "kritiske" hændelser...
...bevare og beskytte grænsepolitiet og dets ansattes integritet.
Sideløbende efterforskning Mindskning af Civilt Ansvar
Er du villig til at mødes og fortælle os mere?
Jeg har en del information,
der bør blive offentligt kendt.
Der bør blive offentliggjort.
Det er virkelig svært at stå frem og afsløre sandheden.
Men når man ser ting som Anastasio,
rejser det en del spørgsmål, som ikke kan ignoreres.
CIT var...
ANONYM TIDLIGERE CIT-AGENT
et program, der blev skabt til at efterforske
højtprofilerede, kritiske,
hændelser, der blev set som kritiske af den ledende grænsebetjent.
Men der var tider, hvor,
hvor...
nogle folk, betjente på det tidspunkt,
ville
gå ind og reelt set ødelægge beviser.
Fordi de ikke ønskede...
fordi de ikke ønsker...
at alle skal se, at der er noget galt.
Og hvis der
på nogen måde er en enhed, der har mistanke om,
at der er nogen,
der opfører sig upassende...
eller mod protokollen eller loven,
går de ind...
og dækker over det.
En stor del af det var ved civilt erstatningsansvar.
Der var mange sager, der involverede civilretlige søgsmål.
Så det var
til for den sags skyld.
Og selvom Anastasios sag er hjerteskærende,
er det ikke den eneste sag, hvor
et dødsfald i varetægt kunne være undgået.
SIDEN ANASTASIO BLEV DRÆBT I 2010,
ER MERE END 200 MENNESKER DØDE I MØDET MED USA'S GRÆNSEPATRULJE.
Mindehøjtidelighed i dag
for en ung mand dræbt af skud denne uge
af grænsebetjente.
San Diego efterforsker
dødsfaldet juleaften af en mand
i varetægt hos grænsepatruljen.
Mere anspændthed langs grænsen til Mexico i aftes
efter skuddrabet på en 15-årig mexicaner.
Den 17-årige blev skudt i brystet af grænsebetjenten...
Grænsepatruljen siger, at drengen var en trussel,
fordi han smed sten over jernhegnet.
Endnu et skuddrab nær El Paso, Texas.
Med ransagningskendelse da en betjent...
...skød og dræbte en mor til fem,
mens hun sad på førersædet i sin bil.
Der er to modstridende beretninger om,
hvad der førte op til skyderiet.
Få spørgsmål er besvaret i denne og andre sager.
Grænsepatruljen siger, at betjenten handlede i selvforsvar.
Hvor mange sager, har du set på?
Nok mindst 45 nu.
Jeg kigger på PACER,
som har alle de føderale sager.
I de fleste tilfælde er det civile sager,
og jeg gennemlæser sager fra 90'erne.
Betjenten hævder altid,
at der blev smidt sten efter ham.
Han blev hverken såret eller ramt,
men måtte bare skyde og dræbe ham.
Det er den samme historie om og om igen.
Så du kigger på sager, der har CIT, CIIT...
Eller en SET, ja,
for Sector Evidence Team.
Men det er det samme, ikke?
Jo.
Og i alle civilsagerne ser man lokale tjenestemænd.
Og advokaterne siger:
"Så du havde ikke styr på gerningsstedet,
og da du ankom,
stolede du bare på, at grænsepolitiet
fortalte dig, hvad beviserne var."
Og de siger: "Ja."
Tror du, at det er hver gang, der sker noget ved den mexicanske grænse,
at et CIT-team involveres?
Ja.
De er i det hele.
29. OKTOBER, 2021
JOHN CARLOS FREY DELER SINE OPDAGELSER OM CIT MED MARIA
OG SAMMENSLUTNINGEN AF LOKALSAMFUND VED DEN SYDLIGE GRÆNSE
DE SENDER DET TIL FLERE MEDIEKANALER.
En næsten ukendt enhed i grænsepatruljen
anklages for at blande sig
i dødelige hændelser, hvor deres betjente er involveret.
Menneskeretsforkæmpere foreslår en høring i kongressen
angående det, de kalder en hemmelig efterforskningsenhed
i USA's grænsepatrulje.
John Carlos Frey,
kan du beskrive den nye information,
du har fået fat på
angående disse skygge-politienheder i USA's grænsepatrulje?
De forbereder bevismateriale,
de fremstiller beviser,
de manipulerer beviser,
de sletter bevismateriale,
så ethvert magtmisbrug kan forsvares.
Det er CIT's job.
Det er sådan, det foregår.
de indsamler kun beviser, der støtter deres sag,
og beviserne på det modsatte, dem ødelægger de,
så ingen kan tage sagen.
Og det er designet
systematisk til at mildne
ansvar og forpligtelse
for myndigheden.
35 år af det her.
Det er grænsepatruljens største hemmelighed.
De har ingen autoritet til at eksistere.
Der er ingen politienhed,
om det så er lokalt
eller en føderal enhed, der må
efterforske sig selv uden tilsyn.
Og det er det, grænsepatruljen gør nu.
John Carlos Frey,
tak, fordi du var med,
en efterforskende journalist
der har rapporteret indgående
om immigration ved grænsen til Mexico.
WASHINGTON D.C.
CAPITOL HILL
-Jeg er John Carlos Frey. -Hvordan går det?
Senator, tak for din indsats her.
En fornøjelse. Tak.
-Kan vi tage maskerne af? -Klart.
Hvis det, vi ser,
der bliver fremlagt her,
foregik på en lokal politistation,
en lokal politichefs afdeling,
ville det skabe nationalt ramaskrig.
Det er fuldstændig nødvendigt at kigge på det. Med det her
samt rapporter og nylige pressedækninger,
er det i den grad spørgsmål, der trænger sig på,
såsom hvad politikkerne og procedurerne er,
og hvordan procedurerne køres indadtil i enheden?
Det er ikke en sag for indre anliggender,
hvor der blot kigges på en ansats opførsel.
Det er noget, der skal neddysse den civile erstatningspligt.
Og vi er sikre på,
at disse efterforskerhold
findes langs hele grænsen.
Men hvis du spørger mig, burde CIT
ikke eksistere,
for grænsepolitiet har ikke autoritet,
som tildeles af Kongressen,
til at have en efterforskende enhed.
Vi finder intet i Kongressen,
hvor de er blevet godkendt eller har fået tildelt midler.
Ja. Det her er alvorligt.
16. NOVEMBER 2021
Høringen kan begynde.
I dag afholder vi den første
Department of Homeland Security opsynshøring,
siden 16. januar 2018.
Vi byder velkommen til minister for Homeland Security,
den højtærede Ale Mayorkas,
som vidne foran udvalget.
Hermed vil jeg
give ordet til senator Padilla.
Tak, formand.
En række spørgsmål. Minister, tak for at være her.
Jeg vil spørge til nogle foruroligende rapporter
omhandlende adfærd og handlinger
hos betjente fra grænsepatruljen.
Et brev fra Sammenslutningen af lokalsamfund ved den sydlige grænse
rejser væsentlig bekymring
angående Critical Incident Teams indenfor myndigheden,
der blander sig i ordensmagtens efterforskning af CBP-betjente.
Ifølge brevet
har disse teams opereret
i årtier og har efterforsket deres egne betjente
uden bemyndigelse.
Minister Mayorkas, hvilke skridt
har Department of Homeland Security taget
for at løse problemet med alvorlige magtmisbrug
omkring disse Critical Incident Teams?
Jeg vil sige et par ting. For det første
er jeg ufatteligt stolt
af at arbejde side om side med mænd og kvinder
fra USA's grænsepoliti,
og et tilfælde af embedsmisbrug
skal ikke definere det heltemod og integritet,
som størstedelen af disse mænd og kvinder udviser.
Vi tolererer ikke
embedsmisbrug i nogen del
af vores arbejdsstyrke,
om det så er Told- og Grænsekontrol
eller et andet hjørne af Department of Homeland Security,
og vi vil fjerne embedsmisbrug, hvor end det finder sted.
EFTER SENATETS HØRING INDVILGER TO TIDLIGERE HØJTSTÅENDE EMBEDSMÆND
FRA TOLD- OG GRÆNSEKONTROLLEN I AT BLIVE INTERVIEWET.
Mit navn er James Tomsheck.
Jeg arbejdede otte år i grænsepatruljens interne anliggender.
USA's TOLD- OG GRÆNSEKONTROL
Før min ankomst var der
ingen afdeling for interne anliggender hos CBP,
hvilket i mange år tillod grænsepolitiet at operere
praktisk talt uden nogen form for overvågning af deres handlinger.
Så jeg blev valgt til at skulle skabe den afdeling,
der skulle håndtere alle integritetsproblemer i myndigheden.
Men da jeg startede, blev jeg chokeret over,
hvor meget grænsepatruljen modsatte sig
at have en afdeling for interne anliggender,
der skulle gennemgå deres aktiviteter.
Desværre blev afdelingen for interne anliggender
set på med foragt og mistillid af grænsepatruljen.
Jeg var ikke velkommen,
fordi jeg tænkte som én fra ordensmagten,
mens de selv anser sig som en slags paramilitær styrke.
CBP TRÆNINGSVIDEO
Politibetjente trænes i
at dæmpe og tøjle,
men militærets indstilling er
at forberede sig på
at angribe og overvinde
sin fjende med dødelig kraft.
HÆNDELSE MED MAGTANVENDELSE
Og hver gang vi havde hændelser med dødelig vold,
opstod samme diskussion.
Jeg sagde:
"I er et led i ordensmagten.
I er forpligtet til at beskytte borgerne,
også selvom det ikke er amerikanske statsborgere."
Men jeg kunne ikke ændre deres indstilling.
Og et af deres mest udbredte svar var:
"Du har aldrig båret den grønne uniform, så du forstår det ikke."
I sommeren 2010,
efter overfaldet på mr. Hernández Rojas,
blev jeg briefet indgående om hændelsen
af en fra interne anliggender hos feltkontoret i San Diego.
Den ansatte fra interne anliggender
bekræftede, at mr. Hernández Rojas
lå på maven på jorden i håndjern bag om ryggen,
da han fik stød med strømpistolen.
Det vidste vi,
fordi grænsepolitiet fik deres Critical Incident Team
til at gå ind og samle fakta, og de skulle
rapportere direkte til chefen i San Diego,
som rapporterede til chefen for grænsepatruljen, som rapporterede
til vicekommisæren fra Told- og Grænsekontrollen.
Da jeg følte, vi havde fået samlet sagens fakta,
bad vicekommissæren mig om
at komme til hans kontor,
og han gav mig direkte ordrer om at indgive falske rapporter,
der indikerede, at mr. Hernández Rojas
stod uden at være fastspændt
og modsatte sig anholdelse,
da han fik stød med strømpistolen.
Men det andet problem med Hernández-efterforskningen
var den manglende tilgang til information.
Vi fandt ud af,
at Critical Incident Team
brugte en administrativ ransagningskendelse
til ulovligt at skaffe
ligsynsrapporten,
før ordensmagten fik fingre i den.
Og medlemmerne fra CIT-teamet
brugte det dokument
til at konstruere
en historie rundt omkring hændelsen
til efterforskere fra andre enheder...
HAN VAR UDE AF KONTROL
...for at undgå idéen om,
at der var tale om upassende og dødeligt magtmisbrug.
På det tidspunkt troede jeg,
at mr. Hernández Rojas mistede livet,
delvist på grund af at have indtaget en stor mængde mefamfetamin.
Flere år senere fandt jeg ud af,
at det, de havde identificeret som metamfetamin
i ligsynsrapporten muligvis
var medicin, han var blevet givet,
da han blev forsøgt genoplivet.
RETSDOKUMENTER FRA CIVILSAGEN VISER, AT LÆGERNE GAV ANASTASIO
ET BLODTRYKSMIDDEL, KALDET "PHENYLEPHRINE"
FØR HAN BLEV TESTET FOR STOFFER.
"PHENYLEPHRINE" KAN GIVE FALSK POSITIV FOR METAMFETAMIN I PRØVER.
Det skal understreges,
at mange af betjentene er omsorgsfulde personer,
der udfører
deres altid svære missioner
på en human facon,
men der er desværre mange, der ikke er sådan.
Og det inkluderer personer
på allerhøjeste lederniveau hos grænsepatruljen.
Så med Anastasio Hernández Rojas...
var CIT-teams involveret i at dække over sandheden?
Absolut ikke. Jeg har set de samme anklager.
Nej...
Der er absolut intet, der er skjult i den sag.
Og der var adskillige instanser, der efterforskede den sag.
Jeg blev spurgt til ransagningskendelser for nyligt.
De bliver altid gennemset af adskillige jurister,
før vi gør noget i den stil.
De dokumenterede bogstavelig talt, præcis hvad der skete.
Men jeg vil ikke kommentere på den igangværende undersøgelse
af hver enkelt persons passende eller upassende adfærd.
Det har vi de efterforskende organisationer til.
Selvom jeg er chef her,
træder jeg til side og giver plads til undersøgelsen.
Vi har leveret information. Vi har givet interviews.
Men jeg holder mig fra at bedømme,
om det var passende eller upassende.
Men når alt så er sagt...
så tævede dine mænd Anastasio og gav ham stød, og han døde.
Hviler det ikke tungt på dig?
Hver gang nogen dør, eller nogen såres alvorligt,
hviler det tungt på mig.
Men det er beskyldninger, du fremlagde.
For de mange familier, der lytter,
er grænsepolitiets skjulte enhed en forbrydelse i sig selv.
De har taget liv og fjernet håb,
og det skal ophøre.
Vi har fodaftryk.
Vi har dem.
Se her! Hør her! Vi tager kampen op!
Se her! Hør her! Nu siger vi stop!
Se her! Hør her! Vi tager kampen op!
De har ikke blot ødelagt efterforskningen i Anastasios sag,
men i mange sager.
Der er mange familier, der lider, som jeg gør.
Vi sender en klar besked om,
at ingen er hævet over loven,
selv ikke dem med et politiskilt.
I skal også følge loven.
Vi beder om at sende
en klar besked om,
at dette ikke kan fortsætte,
og vi spørger om,
hvem der skal kontrollere grænsepatruljen.
MENS PRESSET FRA OFFENTLIGHEDEN VOKSER
ANNONCERER KONGRESSEN EN FORMEL EFTERFORSKNING AF CIT 24. JANUAR, 2022
FØR KONGRESSEN KAN NÅ AT FÆRDIGGØRE DERES UNDERSØGELSE,
UDTALER TOLD- OG GRÆNSEKONTROLLEN SIG DEN 3. MAJ, 2022
Efter måneders kritik,
har Biden-administrationen afskaffet Critical Incident Teams
i USA's grænsepatrulje.
De fjerner deres specialenheder,
som i årtier er blevet beskyldt for
at dække over forbrydelser, begået af myndigheden selv.
CBP VIL "FORTSAT EVALUERE OG FORBEDRE POLITIK,
PRAKSIS OG PROCEDURER MED FOKUS PÅ VEDVARENDE ANSVAR
OG GENNEMSIGTIGHED SAMT SIKRE, AT LOVEN BLIVER FULGT."
Dagen i dag skal huskes.
Vi kender ingen anden myndighed
i den amerikanske stat, der slipper afsted med,
hvad denne enhed har udført,
og det stod klart for alle,
set med egne øjne i dag,
at vi har sejret.
Men det er ikke den sidste sejr.
Den Inter-Amerikanske Kommission for menneskerettigheder
vil for første gang nogensinde høre en sag mod
en ordensmagt i USA.
Advokater kalder det
en juridisk milepæl.
En fremtidig beslutning kan danne præcedens for magtanvendelse
i nationens
største ordensmagtsenhed.
Ærede kommissærer,
amerikansk lov og CBP-politik
tillader magtanvendelse, der vil blive ansat som yderligtgående
under inter-amerikansk standard.
Vi anmoder om at kommissionen instruerer
USA til at ændre
sine love om magtanvendelse
grundet brud på den Amerikanske Deklaration,
inklusive artikel 1, 2, 18,
25 og 26.
Vil du lægge dem der til bedstefar?
Læg dem der.
Okay.
Vi skal tale om
international menneskerettighedslovgivning.
Det er en sag om straffrihed
ved grænsen,
og det er en sag, der viser alle måderne,
hvorpå embedsmænd
dækkede over sandheden.
Og det er her,
retfærdigheden begynder.
Retfærdighed for hundreder af familier,
der har mistet deres elskede på grund af grænsepatruljen.
Fortæl mig historien.
Jeg blev skudt af en grænsebetjent.
Men jeg ved ikke hvorfor.
Det er derfor, vi undersøger det.
I APRIL 2025 FANDT DEN INTER-AMERIKANSKE KOMMISSION FOR MENNESKERETTIGHEDER,
AT ANASTASIO HERNÁNDEZ ROJAS' DØD SKYLDTES OVERDREVEN MAGTANVENDELSE
SAGEN BLEV ANSET SOM EN MENNESKERETTIGHEDSKRÆNKELSE
OG SKAL GENÅBNES OG EFTERFORSKES SOM KRIMINALSAG.
Tekster af: Jakob Millung TransPerfect Media